stanford-oval/wikipedia huggingface dataset:
מרסל טרודל
קורות חייו

טרודל נולד בסנט מרסיס דה שמפליין, קוויבק, להרמיל טרודל ואנטוניאט קוזט. בשנת 1922, כשהיה בן חמש, התייתם מהוריו ואומץ על ידי קרובי משפחתו תאודור בריל ומרי טרפניר.
בשנת 1941 קיבל טרודל תואר ראשון מאוניברסיטת לבל שבקויבק סיטי, ובשנים 1941–1945 לימד שם יוונית עתיקה, לטינית וצרפתית. ב-1942 נישא לאן קרטיאן ולזוג נולדו שלושה ילדים. בשנת 1945 זכה ספרו הראשון בפרס פריקס-דייוויד. באותה שנה קיבל טרודל תואר דוקטור, גם הוא מאוניברסיטת לבל. עבודת הדוקטורט שלו עסקה בהשפעתו של הפילוסוף וולטר על קנדה. לאחר מכן שהה טרודל כשנתיים בארצות הברית, במסגרת פוסט-דוקטורט באוניברסיטת הארווארד.
בשנת 1947 חזר טרודל לקנדה והחל ללמד היסטוריה באוניברסיטת לבל. נוסף על היותו מרצה ופרופסור להיסטוריה, החזיק טרודל בתפקידים מנהליים שונים במחלקת ההיסטוריה של האוניברסיטה, והיה ראש המחלקה בשנים 1954–1964.
בשנת 1965 עבר טרודל לחיות באוטאווה. הוא לימד תקופה קצרה באוניברסיטת קרלטון, ואף היה ראש מחלקת ההיסטוריה עד שנת 1968. משנת 1968 עד פרישתו ממשרתו האקדמית בשנת 1982 היה חוקר ופרופסור להיסטוריה של צרפת החדשה באוניברסיטת אוטאווה. בשנת 1970 התחתן עם אשתו השנייה, מישלין דא'לרי, גם היא פרופסור להיסטוריה באוניברסיטת אוטאווה. טרודל נפטר ב-11.1.2011 ממחלת הסרטן.
פועלו האקדמי

טרודל עסק בהיסטוריה של קנדה, והתמחה בהיסטוריה של האזורים בצפון אמריקה שבמאות ה-16 עד ה-18 היוו טריטוריה צרפתית, ומכונים "צרפת החדשה". טרודל נחשב לאחד ההיסטוריונים המשמעותיים ביותר בתחום. בעבודותיו שם דגש על הפרדת הנושא מאידאולוגיות דתיות ולאומיות, והתייחסות אובייקטיבית ככל הניתן להיסטוריה. כל ספריו של טרודל (מעל 40 במספרם) נכתבו בצרפתית, וכעשרה מהם תורגמו לאנגלית. בין הבולטים שבהם:
Canada's Forgotten Slaves: Two Hundred Years of Bondage (2004) עוסק בתופעת העבדות בקנדה. (תורגם לאנגלית בשנת 2013);
Histoire de la Nouvelle-France (1963-1999)- ההיסטוריה של צרפת החדשה, שלושת הכרכים הראשונים נכתבו על ידי טרודל.
.Memoirs of a Less Travelled Road: A Historian's Life (2002), אוטוביוגרפיה.
לקריאה נוספת

Memoirs of a Less Travelled Road: A Historian's Life, translation by Jane Brierley, 2002, הוצאת Véhicule Press, תרגום מצרפתית של האוטוביוגרפיה של טרודל, Mémoire d'un autre siècle.
הערות שוליים

1 2 3 4  Notes biographiques de Marcel Trudel, web.archive.org, ‏2011-07-06
↑  Marcel Trudel | Penguin Random House, PenguinRandomhouse.com (באנגלית אמריקאית)
1 2  Marcel Trudel | The Canadian Encyclopedia, www.thecanadianencyclopedia.ca
מצוקי קאפן

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  76°56′00″S 162°22′01″E﻿ / ﻿76.9333°S 162.367°E﻿ / -76.9333; 162.367
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוקי קאפן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוקי קאפן
 
מצוקי קאפן (באנגלית: The Kappen Cliffs) הם מצוקי סלע תלולים היוצרים את הקצה הדרומי של מישור קאר באזור חוף סקוט של ארץ ויקטוריה, שבאנטארקטיקה.
אורכם של המצוקים 10 קילומטרים; המצוקים מתנשאים לגובה של 600 מטרים מעל פני הים.
היסטוריה > מקור השם

שמם של המצוקים ניתן להם בשנת 1999 על ידי הוועדה הגאוגרפית של ניו זילנד.
המצוקים נקראו על שמו של פרופסור לודגר קאפן (Ludger Kappen), מאוניברסיטת קיל, שבגרמניה, שערך מחקר אקולוגי ופיזיולוגי מקיף של חזזיות באזור כף ג'יאולוג'י.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6  מידע גאוגרפי והיסטורי
נווין ואן טונג

זהו שם וייטנאמי; שם המשפחה הוא . על פי הנוהג המקומי, יש להתייחס לאדם זה בשמו הפרטי, טונג.
נווין ואן טונג (בוייטנאמית: Nguyễn Văn Tùng; נולד ב-2 ביוני 2001 בהאנוי שבווייטנאם) הוא כדורגלן וייטנאמי המשחק בעמדת החלוץ בקבוצת האנוי מליגת העל הווייטנאמית ובנבחרת וייטנאם.
קריירת מועדונים

ואן טונג גדל במחלקת הנוער של האנוי. בשנת 2022 החל לשחק בקבוצה הבוגרת של המועדון במסגרת ליגת העל הווייטנאמית.
קריירה בינלאומית

ב-15 ביוני 2023 ערך ואן טונג את הופעת הבכורה שלו בנבחרת וייטנאם, בניצחון 1-0 על נבחרת הונג קונג במשחק ידידות.
נכלל בסגל נבחרת וייטנאם לטורניר גביע אסיה 2023.
תארים

אליפות וייטנאם (1): 2022
הגביע הווייטנאמי (1): 2022
הסופר קאפ הווייטנאמי (1): 2023
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת וייטנאם – גביע אסיה בכדורגל 2023 |
| --- | --- | --- |
|  1 נווין פיליפ •  2 דו דוי מאן •  3 וו מין טרונג •  4 הו טאן טאי •  5 גיאפ טואן דואונג •  6 נווין תאן בין •  7 פאם שואן מאן •  8 דו הונג דונג •  9 נווין ואן טואן •  10 פאם טואן האי •   11 נווין טואן אן •  12 פאן טואן טאי • 13 טרואונג טיין אן •  14 נווין הואנג דוק • 15 נווין דין באק • 16 נווין תאי סון • 17 וו ואן טאן • 18 נווין האי לונג • 19 נווין קואנג האי • 20 בוי הואנג וייט אן • 21 נווין דין טריו • 22 חואט ואן חאנג • 23 נווין ואן וייט • 24 נווין ואן טונג • 25 לה פאם טאן לונג • 26 טריו וייט הונג • מאמן: טרוסייה |  1 נווין פיליפ •  2 דו דוי מאן •  3 וו מין טרונג •  4 הו טאן טאי •  5 גיאפ טואן דואונג •  6 נווין תאן בין •  7 פאם שואן מאן •  8 דו הונג דונג •  9 נווין ואן טואן •  10 פאם טואן האי •   11 נווין טואן אן •  12 פאן טואן טאי • 13 טרואונג טיין אן •  14 נווין הואנג דוק • 15 נווין דין באק • 16 נווין תאי סון • 17 וו ואן טאן • 18 נווין האי לונג • 19 נווין קואנג האי • 20 בוי הואנג וייט אן • 21 נווין דין טריו • 22 חואט ואן חאנג • 23 נווין ואן וייט • 24 נווין ואן טונג • 25 לה פאם טאן לונג • 26 טריו וייט הונג • מאמן: טרוסייה | וייטנאם |
מראטהית

| --- | --- |

 מדינות:  הודו
 אזורים:  מהאראשטרה
 דוברים:  83,100,000 (נכון ל־2019) 
 כתב:  אלפבית דוונאגרי, אלפבית מודי 
 משפחה:  הודו-אירופית הודו-איראנית הודו-ארית דרומית מראטהית
 לאום:  מהאראשטרה, הודו
 קוד שפה:  mr 
 קוד ISO 639-1:  mr 
 קוד ISO 639-2:  mar 
 קוד ISO 639-3:  mar 
 ראו גם:  שפה • כתב • רשימת שפות
 
מַרַאטְהִית (मराठी,‏ Marāṭhī) היא שפה הודו-ארית המדוברת בעיקר במדינת מהאראשטרה שבמערב הודו.
זוהי שפה בת כאלף שנים, והיא נכתבת בכתב דוונאגרי. הדקדוק והתחביר שלה שאובים מהסנסקריט. המראטהית היא שפתם של המראטהים, והשפה הרשמית של מדינת מהאראשטרה, של מומבאי ואחת מהשפות הרשמיות בגואה. מראטהית מדוברת כשפת אם בפי כ-73 מיליון בני אדם ועוד כ-20 מיליון דוברים אותה כשפה שנייה. היא מדוברת גם במאוריציוס ועל ידי יהודי הודו שעלו לישראל, בעיקר מקהילת בני ישראל (הודו). לשפה יש מספר ניבים, כולל ניב יהודי שנקרא מראטהית-יהודית או מראטהית של בני-ישראל.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | חכי | חכי | כפוף | כפוף | מכתשי /שיני | מכתשי /שיני | שפתי (־שיני) | שפתי (־שיני) |
| אפי |  |  |  |  |  |  | ɳ |  | n̪ʱ |  | mʱ |  |
| סותם |  |  | gʱ | kʰ | ʤʱ | ʧʰ | ɖʱ | ʈʰ | d̪ʱ | t̪ʰ | bʱ | pʱ |
| מחוכך |  |  |  |  | ʤʱ | ʧʰ |  |  | ʣʱ | ʦ |  |  |
| חוכך |  | h |  |  |  | ʃ |  |  |  | s | ʋʱ |  |
| מקורב (צדי) |  |  |  |  | jʱ |  |  |  |  |  | ʋʱ |  |
| מקורב (צדי) |  |  |  |  |  |  |  |  | lʱ |  |  |  |
| מקיש (צדי) |  |  |  |  |  |  |  |  | ɾʱ |  |  |  |
| מקיש (צדי) |  |  |  |  |  |  | ɺ̢ |  |  |  |  |  |
 * תוספת פונמה בהתאמה לסטנדרט  * בניב כודאלי
נורה כוכבי

| --- | --- |
אין תמונה חופשית
 לידה:  1934 ברלין, גרמניה הנאצית 
 פטירה:  28 בפברואר 1999 (בגיל 65 בערך) תל אביב-יפו, ישראל 
 לאום:  ישראלית
 תחום יצירה:  פיסול קרמי 
 בן או בת זוג:  משה כוכבי 
 
נורה כוכבי (1934 – 28 בפברואר 1999) הייתה פסלת ואמנית קרמיקה ישראלית. בין השנים 1962-1999 פעלה עם נעמי ביטר תחת השם "נורה ונעמי".
ביוגרפיה

נורה כוכבי נולדה בברלין בירת גרמניה הנאצית. בשנת 1936 ברחה המשפחה לצרפת, ובשנת 1939 עלתה לארץ ישראל. בשנת 1954 נישאה למשה כוכבי. בין השנים 1954–1956 הצטרפה לקיבוץ יראון ואחר כך לקיבוץ אייל. בשנת 1957, עברה להתגורר בירושלים בעקבות לימודי הארכאולוגיה של בעלה.
בסוף שנות ה-50 של המאה ה-20 החלה ללמוד במחזור הראשון של המחלקה לקדרות בבצלאל. שם, פגשה בנעמי ביטר ופתחה עימה סטודיו בשכונת תלפיות בירושלים. בשנת 1970 עברה להתגורר בתל אביב. בין השנים 1974–1975 שהתה תקופות ממושכות ביפן, שם ביקרה אצל קדרים במאשיקו, באזור גיפו ובקיוטו ובארצות הברית, שם השתתפה בסדנה של פול סולדנר. בשנים 1980–1981 שהתה באחוזת ירנטון באוקספורד, אנגליה.
השכלה

1958-1962 - המחלקה לקדרות, בצלאל, אקדמיה לאמנות ועיצוב, ירושלים
1965-1968 - תולדות האמנות, האוניברסיטה העברית, ירושלים
1986 - קורס גלזורות בהדרכת קורט אונזורג (אוסטריה), עין הוד
1975 - סדנה של פול סולדנר, ארצות הברית
1978-1981 - תואר שני, תולדות האמנות, אוניברסיטת תל אביב, תל אביב
1986 - סדנה של קולין פירסון, אוניברסיטת חיפה, חיפה
1989-1990 - לימודים חלקיים בעיצוב קרמי, קולג' פרסון, ניו יורק, ארצות הברית.
משלי שועלים

ערך זה עוסק במשלים יהודיים מהמאה ה-13. אם התכוונתם לסדרת אנימציה בפלסטלינה, ראו .
מהדורה עברית של "משלי שועלים", בשפה קלה ובחרוזים
משלי שועלים הוא קובץ משלים שחוברו ולוקטו על ידי רבי ברכיה בן נטרונאי הנקדן במאה ה-13. חלק מן המשלים מופיעים במקורות מוקדמים יותר. הקובץ מכיל 107 משלים, בהם מוצג השועל כחיה ערמומית שהאדם יכול ללמוד ממנהּ מוסר השכל.
הקובץ נדפס לראשונה במנטובה בשנת שי"ז-1557; בהמשך, בשנת תכ"א-1661, יצאה לאור מהדורה מתורגמת ללטינית בפראג, ובהּ גם יצא תרגום ליידיש בשנת תרכ"ז-1867. מהדורות רבות של הספר מעוטרות באיורים. בישראל יצאו משלי שועלים לאור בהוצאות שונות, בהן הוצאת שוקן ו"מעיין החיים".
משלי שועלים בספרות חז"ל

בספרות חז"ל ובמדרשים מצויים כמה וכמה אזכורים למשלי שועלים. כך למשל, מסופר על התנא רבי מאיר, כי הכיר שלוש מאות משלות שועלים, ובדרשותיו היה מתבל רבים מהם. אף על בר קפרא מסופר במדרש ויקרא רבה כי הכיר משלי שועלים רבים. כאשר רבי יהודה הנשיא לא הזמין את בר קפרא לנישואי בנו ר' שמעון, כתב בר קפרא על שער ביתו: "אחר שמחתך אתה מת, מה יתרון לשמחתך"? למחר הזמין רבי את בר קפרא לסעודה. בזמן הסעודה סיפר בר קפרא לאורחים שלוש מאות משלי שועלים, והתקררו המאכלים ולא טעמו האורחים כלום, כי הטו אוזניהם לדבריו:
בר' עשה משתה לבנו אזל וקרי רבני' ואִינְשֵי למקרי בר קפרא אזל וכתב ליה על  תרעיה אחר שמחתך מות מה יתרון לשמחתך אמ' מאן עביד הדין אית דלא צווחינן ליה אמרו ליה בר קפרא דאִינְשִית למקרי אמ' הא כדו למקרי לגרמיה סנייא הוא אזל ועבד מגוס חורי וקרא לכל רבני' וקרא אף לבר קפרא וכל תבשיל וכל תבשיל שהיו מביאין לפניהם הוה אמ' תלת מאוון מתלין מן הדין תעלא ולא הוו טעימין תבשילא מדהווה צונן והוו מפקין כל חדא וחדא תבשילא כמה דהוה אמ' ר"ש בר' לשמש [...] למה תבשילין שלמין א"ל חד סב יתיב תמן והוא אומ' על כל תבשיל ותבשיל מתלין עד אינון סניין ולא אכלין סליק לגביה.
לקריאה נוספת

חסידה השכל-שיין, "משלי שועלים" לרבי ברכיה בן נטרונאי הנקדן: עבודה לשם קבלת תואר מוסמך, רמת-גן: אוניברסיטת בר-אילן, תשנ"ו
א' זינגר, "עיון במשלי שועלים", מחקרי ירושלים בפולקלור, ד' (תשמ"ג), עמ' 29 - 91
עלי יסיף, "משלי שועלים", הספרות, (1981) 30 - 31, עמ' 212 - 214
ד"ש לאווינגר, הוספות על משלי שועלים, בודאפשט: תרח"ץ
עליזה שנהר, '"משלי שועלים" בספרות העממית ובסיפרות ילדים', מעגלי קריאה, 3 (1977), עמ' 25 - 40
H. Schwarzbaum, The Mishle Shu`alim (Fox Fables) of Rabbi Berechiah Ha-Nakdan: A Study in Comparative Folklore and Fale Lore, Kiron, 1979. (באנגלית)
הערות שוליים

1 2  תלמוד בבלי, מסכת ברכות, דף ס"א, עמוד ב'; תלמוד בבלי, מסכת קידושין, דף פ"ב, עמוד ב'; ויקרא רבה פרשה כ"ח, פסקה ב'; מדרש זוטא על קהלת ("קהלת זוטא"), פרשה ה', ד"ה [יד]: כאשר יצא; מדרש שכל טוב לרבי מנחם ברבי שלמה, שמות פרק ה', ד"ה [ו]: ויצו פרעה.
↑  תלמוד בבלי, מסכת סנהדרין, דף ל"ח, עמוד ב'.
↑  מתוך פרויקט העלאת עדי הנוסח של ויקרא רבה, באוניברסיטת בר-אילן, לפי כתב-יד Oxford, Bodleian Opp. Add. fol. 3.
| --- | --- |
בקרת זהויות :  NLI: 987007371783305171 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
משפט בלוך

סכימה של החלק הממשי של גל בלוך בממד אחד
גל בלוך שְווה פוטנציאל בסריג צורן (סיליקון)
בפיזיקת המצב המוצק, משפט בלוך מאפיין את פונקציית הגל של חלקיק בפוטנציאל מחזורי, דוגמת אלקטרון הנע בגביש מחזורי. פונקציות גל אלו מכונות גלי בלוך או פונקציות בלוך.
המשפט קרוי על שם הפיזיקאי פליקס בלוך שפרסם אותו בשנת 1928.
למשפט שימושים וחשיבות רבה בפיזיקת המצב המוצק, לדוגמה לגבי מבנה הפסים במתכות.
ניסוח מתמטי

למשפט מספר ניסוחים שקולים.
ניסוח מתמטי > ניסוח ראשון

אם  V({\vec {r}}) הוא פוטנציאל מחזורי של סריג כלשהו, כלומר מתקיים  V({\vec {r}}+{\vec {R}})=V({\vec {r}}) עבור כל וקטור הזזה סריגית  {\vec {R}}, אזי ניתן לכתוב את הפתרונות למשוואת שרדינגר עבור האלקטרונים בסריג כך:
\psi _{\vec {k}}({\vec {r}})=e^{i{\vec {k}}\cdot {\vec {r}}}u_{\vec {k}}({\vec {r}})
כאשר לפונקציה  u יש את אותה המחזוריות של הסריג, כלומר לכל  {\vec {r}} בסריג ולכל הזזה סריגית  {\vec {R}} מתקיים  u_{\vec {k}}({\vec {r}}+{\vec {R}})=u_{\vec {k}}({\vec {r}}).
פונקציות גל אלו הן פונקציות עצמיות של ההמילטוניאן  {\mathcal {H}}={\frac {{\vec {p}}^{2}}{2m}}+V({\vec {r}}) עבור האלקטרונים.
ניסוח מתמטי > ניסוח שני

בהינתן המילטוניאן כנ"ל, קיים וקטור  {\vec {k}}, כך שהפונקציות העצמיות של ההמילטוניאן מקיימות:
\psi ({\vec {r}}+{\vec {R}})=e^{i{\vec {k}}\cdot {\vec {R}}}\psi ({\vec {r}})
לכל הזזה סריגית  {\vec {R}}.
הוכחה

המליטוניאן עבור קירוב אלקטרונים לא-תלויים (Independent electron approximation):
נגדיר וקטור סריג:
כאשר  {\vec {a}}_{2},  {\vec {a}}_{1} ו־ {\vec {a}}_{3} הם וקטורי סריג פרימיטיביים ( n_{1},n_{2},n_{3}\in \mathbb {Z} ).
נגדיר אופרטורי הזזה בווקטור סריג עבור  {\vec {R}} כלשהו כמוגדר לעיל:
מכיוון שהפוטנציאל שמור (invariant) להזזה בווקטור סריג (כלומר מתקיים  V({\vec {r}}+{\vec {R}})=V({\vec {r}}) עבור כל  {\vec {R}} כמוגדר לעיל), אז גם ההמילטוניאן שמור להזזה בווקטור סריג.
ניתן להראות שההמילטוניאן חילופי עם אופרטורי הזזה בווקטור סריג  T_{\vec {R}}:
כלומר הקומוטטור של ההמילטוניאן וּוקטור סריג כלשהו שווה לאפס:  [H,T_{\vec {R}}]=0.
כמו כן, אופרטורי ההזזה הנ"ל חילופיים זה עם זה. לפיכך ניתן למצוא פונקציות עצמיות משותפות להמילטוניאן ולאופרטורי ההזזה, כלומר ניתן לבחור את הפונקציות העצמיות של ההמילטוניאן כך שיקיימו:
מכיוון שהזזה ב- {\vec {R}}_{2} ואחריה הזזה ב- {\vec {R}}_{1} שקולה להזזה ב- {\vec {R}}_{1}+{\vec {R}}_{2}, מתקיים:
ולכן:  C({\vec {R}}_{1}+{\vec {R}}_{2})=C({\vec {R}}_{1})C({\vec {R}}_{2})
הפונקציה היחידה בעלת תכונה זו היא אקספוננט, ולכן:
לסיום:
כלומר:
\psi ({\vec {r}}+{\vec {R}})=e^{i{\vec {k}}\cdot {\vec {R}}}\psi ({\vec {r}})
וזה הניסוח השני של המשפט.
בנוסף להוכחה שהוצגה כאן, קיימות הוכחות אחרות, בהן בונים באופן מפורש את הפונקציות העצמיות.
הוכחה > גזירת הניסוח הראשון

נכפיל את שני האגפים ב־ e^{-i{\vec {k}}\cdot ({\vec {r}}+{\vec {R}})}:
נגדיר:
ולכן:
כלומר הפונקציה  u({\vec {r}}) היא פונקציה מחזורית והמחזוריות שלה זהה למחזוריות הסריג.
לפי ההגדרה של  u({\vec {r}}) נקבל:
\psi ({\vec {r}})=e^{i{\vec {k}}\cdot {\vec {r}}}u({\vec {r}})
מ.ש.ל
לקריאה נוספת

Felix Bloch, "Über die Quantenmechanik der Elektronen in Kristallgittern," Z. Physik 52, 555-600 (1928).
Ashcroft and Mermin, Solid state physics (chapter 8)
הערות שוליים

↑  יש לציין כי תכונות דומות של פתרונות של משוואות דיפרנציאליות היו ידועות בתקופה מוקדמת יותר
מצוקי מילר

| --- | --- |
אין תמונה חופשית
 מידע כללי
 גובה:  1,610 מ' 
 מיקום:  אזור הברית האנטארקטית,
 קואורדינטות:  77°35′00″S 85°45′00″W﻿ / ﻿77.5833°S 85.75°W﻿ / -77.5833; -85.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוקי מילר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוקי מילר
 
מצוקי מילר (באנגלית: Miller Bluffs) הוא קו מצוקים תלול באנטארקטיקה, הפונה לכיוון מזרח. המצוקים משתרעים לכיוון מערב - צפון מערב ממצוק פורוס שבשפך קרחון ניוקאמר, לאורך המורדות הצפון מזרחיים של רמות גרומשין בצפון רכס סנטינל בהרי אלזוורת' שבאנטארקטיקה.
גובה המצוקים 1,610 מטרים מעל פני הים.
היסטוריה > גילוי המצוק

קצהו הצפוני של המצוק צולם על ידי לינקולן אלזוורת' במהלך הטיסה הטרנס-אנטארקטית שלו ב-23 בנובמבר 1935.
המצוק מופה על ידי הסקר הגאולוגי של ארצות הברית בשנת 1961, בהתבסס על סקרים על הקרקע ועל תצלומי אוויר, שבוצעו על ידי טייסת VX-6 של צי ארצות הברית בשנת 1959.
היסטוריה > מקור השם

שמו של המצוק ניתן לו על ידי הוועדה המייעצת לשמות אנטארקטיים.
המצוק נקרא על שם ג'ורג' פ. מילר (George P. Miller), יושב הראש של ועדת המדע והחלל של בית הנבחרים של ארצות הברית, אשר תמיכתו בחקר אנטארקטיקה איפשרה את המחקר ביבשת בין השנים 1958–1972.
הערות שוליים

1 2 3 4 5 6  מידע גאוגרפי והיסטורי
↑  מידע גאוגרפי
מצוקי וולדרון

| --- | --- |
אין תמונה חופשית
 מידע כללי
 גובה:  623 מ' 
 מיקום:  אזור הברית האנטארקטית,
 רכס הרים:  הרי המלכה מוד 
 קואורדינטות:  84°35′00″S 175°00′40″W﻿ / ﻿84.583305555556°S 175.01111111111°W﻿ / -84.583305555556; -175.01111111111
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוקי וולדרון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוקי וולדרון
 
מצוקי וולדרון או שלוחות וולדרון או סלעי וולדרון (באנגלית: Waldron Spurs)) היא קבוצה של שלוחות סלעיות או רכסי מצוקים, באזור חוף דופק, של שטח חסות רוס, שבאנטארקטיקה.
המצוקים ממוקמים בצידו המזרחי של קצהו של קרחון שקלטון למרגלות הרי המלכה מוד, ולמרגלות הרי הנסיך אולב.
גובהם של המצוקים 623 מטרים מעל פני הים.
היסטוריה > גילוי המצוקים

המצוקים התגלו על ידי השירות האנטארקטי של ארצות הברית (USAS), בעונת המחקר (הקיץ האנטארקטי) 1939 – 1941.
היסטוריה > מקור השם

שמם של המצוקים ניתן להם על ידי הוועדה המייעצת לשמות אנטארקטיים (US-ACAN).
המצוקים נקראים על שמו של לוטננט קומנדר ג'יימס אי. ולדרון (James E. Waldron) מחיל המילואים של צי ארצות הברית, שהיה טייס בטייסת VX-6 בעונת המחקר (הקיץ האנטארקטי) 1957–1958.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
↑  מידע גאוגרפי
מראח רבאח

| --- | --- |
 טריטוריה:  הרשות הפלסטינית הרשות הפלסטינית
 נפה:  בית לחם
 אוכלוסייה:  ‏
  ‑ בכפר:  1,661 (2016)
 קואורדינטות:  31°38′06″N 35°11′19″E﻿ / ﻿31.635072222222°N 35.1887°E﻿ / 31.635072222222; 35.1887 
 אזור זמן:  UTC +2
  מפת מיקום  מפה מפורטת   (למפת הרי ירושלים מוגדלת) מראח רבאח(למפת הרי ירושלים רגילה) מראח רבאח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מראח רבאח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מראח רבאח  he tabBackground:;tabBorder:#aaa;defaultTab:0;
 
מראח רבאח (בערבית: مراح رباح) הוא כפר פלסטיני הממוקם במרחק של 7 ק"מ (בקו אווירי) דרומית לבית לחם. הכפר נמצא בנפת בית לחם, בצפון חבל יהודה. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה בו 1,661 תושבים.
במפקד 1931 נמנתה אוכלוסיית מראח רבאח יחד עם בית פג'אר, מראח מעלא ואום סלמונה. סך כל האוכלוסייה היה 1,043, כולם מוסלמים, אשר התגוררו ב-258 בתים.
בעקבות מלחמת השחרור, ואחרי הסכמי שביתת הנשק של 1949, עבר מראח רבאח לשליטה ירדנית. בשנת 1961, האוכלוסייה של מראח רבאח הייתה 198 נפש.
מאז מלחמת ששת הימים מראח רבאח נמצא תחת שליטה ישראלית.
הערות שוליים

↑  "Localities in Bethlehem Governorate by Type of Locality and Population Estimates, 2007-2016". Palestinian Central Bureau of Statistics (PCBS). נבדק ב-11 בפברואר 2017. {{cite web}}:  (עזרה)
| Flag of Senegalיישובי נפת  בית לחם |
| --- | --- | --- |
| ערים |  בית לחם • בית ג'אלא • בית סאחור |  |
| מועצות מקומיות | בתיר • בית פג'אר • חוסאן • אל-ח'דר • נחאלין • תוקוע • עובידייה • זעתרה |  |
| כפרים | א-שוואוורה • אום סלמונה • אל-ולג'ה • אל-פורדיס • ארטאס • בית תעמר • ג'נאתא • ג'ובת א-דיב • ג'ודום • ג'ורת א-שמעה • דאר סלאח • הנדאזה • ואדי אל-עראיס • ואדי א-ניס • ואדי פוכין • חרבת בית זכריה • ח'רבת אל-דיר • מעסרה • מראח רבאח • ערב א-ראשידיה • אל-עסאכרה • אל-מניה • ג'בעה |  |
| מחנות פליטים | עאידה • דהיישה • אל-עזה (בית ג'יברין) |  |
נפות הרשות הפלסטינית
| --- | --- |
בקרת זהויות :  NLI: 987007584240105171 
ערך זה הוא קצרמרבנושא יישובים ברשות הפלסטינית. אתם מוזמנים לתרום לוויקיפדיה ו.
מראות מוזיקליות

מראות מוזיקליות הן ייצוג תנועתי של מחוות מוזיקליות.
מראות מוזיקליות יוצרות ביטוי מוחשי נראה לעין (באמצעות תנועות פשוטות, בעיקר בכפות הידיים) של המחווה המוזיקלית, ומשקפות את הפעילות הקוגניטיבית והרגשית של המאזין.
פרופ' ורוניקה כהן פיתחה את המראות המוזיקליות ככלי הוראה שמתפקד כגשר בין הלומד ליצירה המוזיקלית. גשר המאפשר לבני כל הגילאים להיכנס בהנאה לחוויית האזנה למוזיקה מורכבת מתרבויות שונות ולחוות יצירה כאילו הם מבצעים אותה מחדש בתודעתם.
מראות מוזיקליות מבוססות על העיקרון לפיו מחוות תנועתיות הן המקור למחוות מוזיקליות. עיקרון זה נצפה לראשונה בהתנהגויות מוזיקליות ספונטניות אצל ילדי גן.
גישה זו אינה מתמקדות בתופעות אקוסטיות בודדות (מנגינה, הרמוניה, מקצב, מרקם וכו'), אלא בתהליכים בתודעה, שמעבדים את התופעות האקוסטיות ומארגנים סדרת צלילים נתונה למוזיקה.
המראה אינה רק אמצעי אינטואיטיבי למקד את תשומת הלב ולהעביר מידע לגבי יצירה מסוימת, היא גם מספקת אמצעי לצמיחה מוזיקלית ומזמינה תגובה יצירתית.
פיתוח מראה דורש מעורבות עמוקה ביצירה המוזיקלית. כאשר ניגשים לפתח מראה מוזיקלית, האתגר אינו ליצור אלא לגלות את המחווה התנועתית ששימשה כמקור למחווה המוזיקלית.
מראה של תלמידים משקפת כיצד הם שומעים את היצירה, ומהווה מקור חשוב למידע עבור מורים וחוקרים.
כלי הוראה זה נפוץ בשדה ההוראה בישראל ובמדינות נוספות (פולין, רוסיה(רו') איטליה, ארצות הברית, סין ועוד).
ניתן לצפות בסרטון שמתאר ומדגים מראות מוזיקליות אשר הוכן לטקס הענקת פרס מפעל חיים לפרופ' כהן בשנת 2020.
הערות שוליים

↑  Cohen, V. (1997). Explorations of Kinesthetic Analogues for Musical Schemes. Bulletin of the Councilfor Research in Music Education, 131, (Winter 1997), 1-13. מחקרים באנלוגיות קינטיות לסכימות מוזיקליות. בטאון המועצה למחקר בחינוך למוזיקה, 131, (חורף 1997). 13-1
↑  Cohen, V. (2015). Musical Mirrors and Mirror Neurons, “International Scientific Conference Art and Education – Traditions and Contemporaneity”, Vol. 1, Academy of Music, Dance and Fine Art, Plovdiv
↑  (תבונת הגוף – ‘’embodied cognition”)
↑  משד החינוך, תוכנית לימודי מוזיקה
↑  International & Inter-institutional Cooperation, The Jerusalem Academy of Music and Dance, ‏2019-08-12 (באנגלית)
↑  Artisti - Natili Micaela | Il saxofono Italiano, Artisti - Natili Micaela |  Il saxofono italiano (ב־)
↑   Professor Veronika Cohen- Musical Mirrors- Life Time Achievement Award- Ministry of Education Israel, סרטון בערוץ "Story Time Productions", באתר יוטיוב (אורך: 04:23)
נוצרים דמוקרטים (בוסניה והרצגובינה)

| --- | --- |
 מדינה:  בוסניה והרצגובינה
 אידאולוגיות:  נצרות דמוקרטית
 
הנוצרים הדמוקרטים (Demokrščani) היא מפלגה בבוסניה והרצגובינה.
המפלגה היא חלק מהקואליציה שנבחרה בבחירות לבתי הנבחרים שנערכו ב-5 באוקטובר 2002 המפלגה זכתה ב-9.5% מהקולות שהם 5 מושבים מתוך 42 המושבים. בנוסף המפלגה זכתה ב 16 מושבים מתוך 140 המושבים של בית הנבחרים של הפדרציה של בוסניה והרצגובינה.
ערך זה הוא קצרמרבנושא מפלגות ובנושא בוסניה והרצגובינה. אתם מוזמנים לתרום לוויקיפדיה ו.
מתאו רוג'רי

מתאו רוג'רי (באיטלקית: Matteo Ruggeri; נולד ב-11 ביולי 2002) הוא כדורגלן איטלקי המשחק בעמדת המגן השמאלי באטאלנטה.
קריירת מועדונים

בשנת 2011, רוג'רי הצטרף למחלקת הנוער של אטאלנטה. הוא ערך את הופעת הבכורה שלו בקבוצה הבוגרת של המועדון ב-3 בנובמבר 2020, כאשר נכנס כמחליף בדקה ה-81 במשחק שלב הבתים של ליגת האלופות מול ליברפול; משחק שהסתיים בתבוסה ביתית 5–0. חמישה ימים מאוחר יותר, הוא הופיע לראשונה בסרייה א' בתיקו 1–1 מול אינטר מילאנו.
ב-27 ביולי 2021, רוג'רי הושאל לעונה אחת לעולה החדשה לליגה, סלרניטנה.
ב-22 במאי 2024, הוא פתח בהרכב אטאלנטה בגמר הליגה האירופית בניצחון 0–3 על האלופה הגרמנית באותה העונה, באייר לברקוזן.
קריירה בינלאומית

ב-22 בספטמבר 2022, הוא ערך את הופעת הבכורה שלו בסגל הנבחרת הצעירה של איטליה עד גיל 21 במסגרת משחק ידידות מול הנבחרת הצעירה של יפן עד גיל 23.
תארים > קבוצתיים

הליגה האירופית: 2023/24
תארים > אישיים

נבחרת העונה של הליגה האירופית: 2023/24
הערות שוליים

↑  רשמי - מתאו רוג'רי הוא שחקנה החדש של סלרנטינה (באיטלקית)
נאוון פרס

פטריסיו נאוון פרס (בספרדית: Patricio Nehuén Pérez; נולד ב-24 ביוני 2000 בהרלינגהאם שבארגנטינה) הוא כדורגלן ארגנטינאי המשחק בעמדת הבלם בקבוצת אודינזה מהסרייה א' ובנבחרת ארגנטינה.
קריירת מועדונים

פרס גדל במחלקת הנוער של ארחנטינוס ג'וניורס.
ב-3 ביולי 2018 חתם באתלטיקו מדריד מלה ליגה.
בין השנים 2018–2022 הושאל פרס לארחנטינוס ג'וניורס מליגת העל הארגנטינאית, לפמליקאו מליגת העל הפורטוגלית, לגרנדה מלה ליגה ולאודינזה מהסרייה א'.
ב-29 ביולי 2022 חתם פרס על חוזה קבוע לחמש עונות באודינזה מהסרייה א'.
קריירה בינלאומית

פרס היה חלק מסגל הנבחרת האולימפית של ארגנטינה לטורניר הכדורגל באולימפיאדת טוקיו בשנת 2021.
ב-23 בספטמבר 2022 ערך את הופעת הבכורה שלו בנבחרת ארגנטינה, בניצחון 3-0 על נבחרת הונדורס במשחק ידידות.